**KI - nyttig hjelpemiddel og/eller skummel risikofaktor?**

Svaret på tittelen er ja, men..., sa Petter Sandstad Torgersen, Senior Manager Business Services i BDO, da han holdt foredrag på frokostmøtet til SNF den 25. mars. I et meget godt og engasjerende foredrag kom det klart fram at kunstig intelligens, KI, eller AI på engelsk, er noe vi må forholde oss til og lære oss å bruke. Men bruken må styres. - Derfor, sa Sandstad Torgersen, er det viktig for alle bedrifter at det er etablert retningslinjer for bruken. I tillegg må kompetansen om AI økes hos alle ansatte.

**Hva er kunstig intelligens?**

Kunstig intelligens er maskiner som etterligner menneskelig intelligens. Maskinen trenes på store mengder data for å bygge «erfaring». Så tilføres spesifikk kontekst for å identifisere problemet som skal løses og så brukes statistikk til å beregne det mest sannsynlige utfallet.

Generativ AI er en form for kunstig intelligens som bruker dyp læring

**Brukes det av mange?**

I en undersøkelse som BDO foretok i juni 2024, sa 89 % at de ikke har investert i kunstig intelligens. På spørsmålet «Forventer du at generativ AI vil forandre dine ansatte utfører arbeidet sitt på?» svarte bare 10 % ja, i stor grad. 30 % svarer i noen grad, men hele 55 % svarer nei.

På spørsmålet om «Evne til å ta i bruk muliggjørende teknologi» kommer Norge på en 7. plass. Her mener 48% at vi har evne til det. Italia svarer det samme. Danmark er på topp med 93%. Så følger Finland også med 93%, Belgia 74%, Sverige 67% og Nederland 60%.

**Mange bedrifter har prøvd**

Hele 75 % av virksomhetene har allerede prøvd generativ AI, men bare 1% av virksomhetene mener at generativ AI ikke kommer til å ha en betydning for virksomheten deres de neste tre årene. Av de som har prøvd, opplever 57 % at investeringen har bidratt til effektivisering.

Riksrevisjonen sier i en rapport i september 2024 at Staten henger etter i bruk av AI og kommer med 3 anbefalinger. Den mener at offentlig sektor kan effektivisere arbeidsoppgaver som årlig tilsvarer 155 000 årsverk.

**AI gir et konkurransefortrinn**

Effektene av kunstig intelligens gir virksomheten et konkurransefortrinn fordi kunstig intelligens effektiviserer og forenkler arbeidsprosesser, øker kvalitet i gjennomføring av prosesser, letter innovasjon, produktutvikling og kreative prosesser. Man får bedre beslutningsgrunnlag og innsikt. Dette og forenklet samhandling vil gi konkurransefortrinn

**Lag retningslinjer for bruken av AI i bedriften**

Retningslinjer er sentralt for å bruke AI «på̊ riktig måte», uttalte Petter Sandstad Torgersen i BDO. Hva inneholder så gode retningslinjer?

* Hva er AI og hvordan fungerer det?
* Hvorfor er det viktig at vi har gode retningslinjer?
* Hvilke verktøy kan du bruke og til hvilke formål?
* Hvilke områder krever særlig forsiktighet?
* Hvilke verktøy kan du ikke benytte?
* Hvordan jobber vi med AI og hvem er ansvarlig?
* Hva kan vi forvente fremover?

Husk at virksomhetsspesifikke forhold har betydning for innholdet i retningslinjene. Tenk over Risikoprofil: Bransje, kunder, data m.m., Arbeidsprosesser, IT-miljø og systemer, Ansatte og Kultur.

Bruk gjerne retningslinjer fra offentlig sektor som inspirasjon.